கேள்வி: சி. பொன்னையன் பற்றி நீங்கள் என்ன அறிந்துள்ளீர்கள்?
பதில்: சி. பொன்னையன் (''C. Ponnaiyan'') என்பவர் இந்திய அரசியல்வாதியும் தமிழ்நாடு மேனாள் அமைச்சரும் ஆவார். இவர் அனைத்திந்திய அண்ணா திராவிட முன்னேற்றக் கழகம் நிறுவன உறுப்பினர்களில் ஒருவர். பொன்னையன், 1977, 1980, 1984 மற்றும் 2001 ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் திருச்செங்கோடு சட்டமன்றத் தொகுதி போட்டியிட்டு தமிழ்நாடு சட்டமன்றத்தின் உறுப்பினர் ஆனார். இவர், 2003 முதல் 2006 வரை அதிமுகவின் தலைமைக் கழகத் தலைவராகப் பணியாற்றினார். பொன்னையன் வழக்கறிஞராக தனது தொழில்முறை வாழ்க்கையைத் தொடங்கினார். அறிஞர் அண்ணா, தந்தை பெரியார் ஆகியோரின் சித்தாந்தங்களால் கவரப்பட்டு, சிறு வயதிலேயே பொது வாழ்வில் ஈடுபட்டலானார்ர். நிதி, கல்வி, தொழில், வேளாண்மை, கூட்டுறவு, நெடுஞ்சாலைகள், போக்குவரத்து, சட்டம் மற்றும் தகவல் தொழில்நுட்பத்துறை அமைச்சராகவும் பணியாற்றியுள்ளார். இவர் தமிழக முன்னாள் முதல்வர் எம். ஜி. ஆர் நெருங்கிய நம்பிக்கைக்குரியவராக இருந்தார். முன்னாள் முதல்வர் ஜெ. ஜெயலலிதா அமைச்சரவையில் நிதி அமைச்சராகவும் பணியாற்றினார்.
கேள்வி: சி. பொன்னையன் - இளமை என்பது என்ன?
பதில்: பொன்னையன், சின்னக்குட்டி கவுண்டர் மற்றும் நல்லமாள் இணையரின் மகனாகத் திருச்செங்கோட்டில் விவசாயக் குடும்பத்தில் 1942ஆம் பிறந்தார். இவர், திருச்செங்கோட்டில் ஆண்கள் உயர்நிலைப் பள்ளியில் பள்ளிப் படிப்பை முடித்தார். பின்னர் கல்லூரிக் கல்வியில் இளநிலை வணிகவியல் பாடத்தினை திருச்சிராப்பள்ளியிலுள்ள ஜமால் முகமது கல்லூரியிலும் சட்டப் படிப்பினை சென்னை சட்டக் கல்லூரியிலும் முடித்தார்.